Source: http://www.bihon.ro/csm-frigo-conty-pe-locul-ii/news-20090913-02083927
Timestamp: 2017-11-25 11:27:45+00:00

Document:
CSM Frigo Conty pe locul II - BIHON
13. septembrie 2009 12:10
Memorialul „Nicolae Rujinschi”, primul turneu amical de anvergură organizat la Oradea, a consemnat prestaţiile excelente ale echipei CSM Frigo Conty, care s-a situat pe locul secund, după victorii de prestigiu înregistrate în faţa unor formaţii de marcă, precum Eger, Honvéd sau Spandau ’04 Berlin. Orădenii au fost aproape de un egal şi în meciul cu celebra Partizan Belgrad, una din cele mai bune echipe ale momentului în poloul european.
CSM Frigo Conty a avut evoluţii lăudabile. Cu excepţia primului meci, pierdut „la mustaţă” în faţa celor de la Partizan, elevii antrenorului Cornel Gordan au câştigat toate celelalte partide, învingând „tripleta” maghiară Eger, Honvéd, Szolnok, precum şi campioana Germaniei, Spandau ’04 Berlin. Echipa orădeană a arătat o formă remarcabilă şi o bună dispoziţie de joc, precum şi un potenţial evident superior faţă de sezonul trecut. Noile achiziţii, Negrean şi Kincses, par să se fi integrat bine în lot, alături de celelalte „piese grele” ale echipei, cum sunt Kádár, Diaconu, Barát, Monostori sau Baidoc.
După eşecul la limită din prima etapă a turneului, CSM Frigo Conty a învins în etapa a doua formaţia Szolnok, scor 12-8, un rezultat aşteptat. Au urmat alte două succese în faţa echipelor maghiare Eger, scor 9-7, respectiv Honvéd, scor 8-7. În ultima etapă, orădenii au învins clar echipa Spandau ’04 Berlin, scor 10-6, formaţie cu care se vor întâlni de altfel în Grupa C a primului tur preliminar din cadrul Euroligii. „Sunt mulţumit de evoluţiile echipei. Păcat de primul meci, cu Partizan, în care puteam obţine un egal dacă eram mai concentraţi în final”, ne-a declarat antrenorul CSM Frigo Conty, Cornel Gordan.
Rezultate complete înregistrate:Etapa I:
Eger – Szolnok 13-8
Honvéd Domino – Spandau ’04 Berlin 8-8
CSM Frigo Conty – Partizan Belgrad 10-11 (1-2, 4-5, 2-3, 3-1). Au marcat pentru CSM: Diaconu 4 (2 din 5 m), Kádár 3 (1 din 5 m), Negrean 2, Monostori 1Etapa a II-a:
Spandau ’04 – Eger 9-9
Honvéd Domino – Partizan Belgrad 6-7
CSM Frigo Conty – Szolnok 12-8 (3-2, 1-2, 4-2, 4-2). Au marcat pentru CSM: Kincses 4, Diaconu 3 (1 din 5 m), Negrean 2, Kádár 1, Monostori 1, B. Câmpianu 1
Etapa a III-a: Partizan Belgrad – Spandau ’04 5-5
Szolnok – Honvéd Domino 5-10
CSM Frigo Conty – Eger 9-7 (2-1, 3-3, 3-2, 1-1). Au marcat pentru CSM: Kádár 3, Negrean 2, Kincses 2, Diaconu 1, B. Câmpianu 1
Spandau ’04 – Szolnok 12-7
Partizan Belgrad – Eger 9-5
CSM Frigo Conty – Honvéd Domino 8-7 (1-1, 1-1, 4-4, 2-1). Au marcat pentru CSM: Monostori 3, Negrean 2, Diaconu 1 (din 5 m), Samuilă 1, Baidoc 1
Szolnok – Partizan Belgrad 3-5
Eger – Honvéd Domino 11-11
CSM Frigo Conty – Spandau ’04 10-6 (2-2, 2-0, 2-1, 4-3). Au marcat pentru CSM: Kincses 3, Kádár 2 (1 din 5 m), Baidoc 2, Diaconu 1, Monostori 1, A. Creţu 1
1. Partizan Belgrad 5 4 1 0 37 – 29 13
2. CSM Frigo Conty 5 4 0 1 49 – 39 12
3. Spandau ’04 Berlin 5 1 3 1 40 – 39 6
4. Honvéd Budapesta 5 1 2 2 42 – 39 5
5. Eger 5 1 2 2 45 – 46 5
6. Szolnok 5 0 0 5 31 – 52 0
Arbitrii turneului au fost: Vekerdi Ladislau (Oradea), Cristian Barabancea, Mihai Simion (Bucureşti), Radu Nechita (Cluj-Napoca), Tóth Ferenc (Târgu Mureş).
Taguri: Belgrad, Conty, csm, din, Eger, Frigo, Honvéd, Partizan, Spandau, Szolnok

References: CSM 

CSM 
 CSM 
 CSM 

CSM 

CSM 

CSM 

CSM 

CSM 
 CSM